b'\n_START_ARTICLE_\nTanhuniitty\n_START_PARAGRAPH_\nTanhuniitty on J\xc3\xa4rvenp\xc3\xa4\xc3\xa4n Kyr\xc3\xb6l\xc3\xa4n pientalokyl\xc3\xa4 (valmistunut 1975\xe2\x80\x931978) jonka suunnittelussa otettiin huomioon ensimm\xc3\xa4isi\xc3\xa4 kertoja Suomessa erityisesti mahdollisuudet asukkaiden yhteistoiminnalle ja helpolle kanssak\xc3\xa4ymiselle. Uudenmaan liiton maakuntahallitus valitsi vuoden uusmaalaiseksi kyl\xc3\xa4ksi 1997. Nyky\xc3\xa4\xc3\xa4n Tanhuniityss\xc3\xa4 j\xc3\xa4rjestet\xc3\xa4\xc3\xa4n vuosittain esimerkiksi Tanhuniitty-p\xc3\xa4iv\xc3\xa4 toukokuun lopussa ja Elojuhla syyskauden alussa. Valojen vaellus on kynttil\xc3\xa4kulkue vuoden pimeimp\xc3\xa4\xc3\xa4n aikaan, yleens\xc3\xa4 marraskuussa. Tanhuniityss\xc3\xa4 julistetaan alueen asukkaille my\xc3\xb6s joulurauha. Tapahtumat j\xc3\xa4rjest\xc3\xa4\xc3\xa4 Tanhuniityn asukasyhdistys.'